Kanepi Energia OÜ

Tartu maakond

 Tartu linn

Aardla tn 23e, 50110

Tel. 5035362

e-mail info@kanepienergia.ee

Transpordiametile

Hr. Herkki Rõõm

**TAOTLUS**

ajutise ristumiskoha ehitamise lepingu nr **7.1-1/23/16789-4 tähtaja pikendamise osas**

Asjaolud

Kanepi Energia OÜ ja Transpordiameti vahel on sõlmitud ajutise ristumiskoha ehitamise leping nr **7.1-1/23/16789-4**, mille kohaselt ajutine ristumiskoht tuleb likvideerida hiljemalt 06.09.2024a.

Ajutine ristumiskoht oli vajalik Harudevahe kinnistule (katastriüksusega 28502:003:0060) alajaama ehitamise tarvis. Kanepi Energia OÜ poolt oli ajutise tee vajaduse tähtajaks taotluses märgitud 10.10.2023a. – 10.10.2025a.

Selgitused taotlusele

* Harudevahe alajaama ehitus on läinud plaanipäraselt (suuremahulised ehitustööd on teostatud – trafo ja alajaamahoone on paigaldatud), kuid lõplikuks ühendamiseks Eleringi alajaamaga on siiski vajadus kasutada rasketehnikat (kraana), millele on võimalik tagada juurdepääs üksnes olemasoleva ajutise mahasõidutee kaudu. Alajaama lõplik valmimine on planeeritud selle aasta lõpuks.
* Eleringi liitumise väljaehitamine – töid teostati samuti suures osas läbi ajutise tee. Tööd on valmis ja liitumislahtrid on pingestatud.
* Planeeritav salvestusjaam. Elering AS-i on väljastanud omapoolsed tingimused 12MW võimsusega salvestusjaama rajamiseks Harudevahe kinnistule, milline aitab tagada riiklikku energiajulgeolekut. Salvestusjaama ehituseks on valminud eelprojekt, mille alusel on kohalikule omavalitsusele esitatud ehitusloa taotlus. Planeeritavad salvestusjaama ettevalmistavad tööd (pinnase ettevalmistus, maaalused trassid, vundamendid) on planeeritud küll käesolevasse aastasse, kuid kõigi seadmete paigaldus (konteinerites alajaamad ja akusüsteemid) on planeeritud järgmise aasta veebruarist kuni septembrini. Seadmeid (suuremahulised alajaamad ja akukonteinerid) on võimalik Harudevahe kinnistule paigaldada üksnes otsejuurdepääsu kaudu.

**Taotlus**

**Kuna ühtegi muud võimalust pääsemaks Harudevahe kinnistule lõpetamaks seal alajaamaga seonduvaid pooleliolevaid töid ning paigaldamaks planeeritavat salvestusjaama konteinereid ja ehitamaks seda välja ei ole, siis taotleb Harudevahe kinnistu omanik Kanepi Energia OÜ (16513954) olemasoleva lepingu, mis on seotud ajutise mahasõiduteega katastriüksusele 28502:003:0060, tähtaja pikendamist ühe aasta võrra kuni 06. septembrini 2025.a.**

30.08.2024

Lugupidamisega,

/Allkirjastatud digitaalselt/

Eero Timmermann,

Kanepi Energia OÜ juhatuse liige